Košický kraj

**Košický kraj** je organizácia štátnej správy na juhu Východného Slovenska. Má rozlohu  km² a k  tu žilo  obyvateľov. Bol zriadený reformou verejnej správy v roku 1996. Od roku 2007 je spravovaný Obvodným úradom so sídlom v Košiciach, ktorý nahradil dovtedajší Krajský úrad. Výraz sa používa aj pre označenie samosprávy vykonávanej Košickým samosprávnym krajom, ktorý sídli v Košiciach.
náhľad|Farebné vyzobrazenie okresov kraja
## Okresy
* Okres Gelnica
* Okres Košice I
* Okres Košice II
* Okres Košice III
* Okres Košice IV
* Okres Košice-okolie
* Okres Michalovce
* Okres Rožňava
* Okres Sobrance
* Okres Spišská Nová Ves
* Okres Trebišov

Podľa územno-správneho usporiadania v zmysle zákona NR SR č. 221/1996 Z. z. je kraj rozčlenený na 11 okresov. Najmenším okresom s rozlohou 16,8 km² je okres Košice III a najväčším s rozlohou 1 534,6 km² je okres Košice-okolie. V kraji sa nachádza 440 obcí, z toho 17 nesie štatút mesta. Až 54,5 % obyvateľov žije v mestách. Správnym, hospodárskym, politickým, školským a kultúrnym centrom kraja je mesto Košice. Ku 31. decembru 2019 v nich žilo 238 593 obyvateľov, čo predstavovalo takmer 30 % obyvateľov celého kraja.

## Poloha
Košický kraj je počtom obyvateľov je druhý, rozlohou štvrtý najväčší kraj na Slovensku. Na juhu hraničí s Maďarskom, na východe s Ukrajinou, na severe s Prešovským a na západe s Banskobystrickým krajom. V kraji sú zastúpené štyri historické regióny - Abov, Gemer, Spiš a Zemplín.

### Oblasti susediace s Košickým krajom

## Geografia
[náhľad|Pohľad na Zemplínsku šíravu z [Vihorlat (vrch)|Vihorlatu]]
náhľad|Bývalá baňa ''Bankov'' v Košiciach
náhľad|Vodopád v Slovenskom raji
[náhľad|Davy ľudí počas festivalu [Biela noc (festival)|Biela noc v Košiciach]]
[náhľad|Časť [Mestský okruh číslo 2 (Košice)|vonkajšieho okruhu Košíc]]
[náhľad|Cesta prvej triedy 19 medzi [Sečovce|Sečovcami a Dargovom]]
[náhľad|Európska cesta [Európska cesta 58|E58 v Košiciach – Nad jazerom]]
[náhľad|[Vlak na širokorozchodnej železnici pri Slančíku]]
[náhľad|[Univerzitná nemocnica Louisa Pasteura Košice]]
[náhľad|[Spišský hrad]]
Najvyšším bodov v kraji je 1 476 m vysoký vrch Stolica v Slovenskom rudohorí. Najnižšie položeným bodom je depresia neďaleko rieky Bodrog pri obci Klin nad Bodrogom – 94 m nad morom. Vodné toky v kraji patria k typu nížinných, vrchovinných a stredohorských riek. Najväčšia rieka je Bodrog, ktorý odvodňuje najvýchodnejšiu časť kraja. Hornád odvodňuje Hornádsku a Košickú kotlinu, západnú časť rieka Slaná a na juhovýchodnom cípe rieka Tisa. Vodné nádrže sú zastúpené Zemplínskou šíravou, Bukovcom, Ružínom, Dobšinou a Palcmanskou Mašou. Dve pätiny povrchu pokrývajú lesy, v najviac zalesnenom okrese Slovenska – Gelnici pokrývajú až tri štvrtiny. Lužné lesy sú najmä na juhovýchode územia, nížinato-pahorkovitý charakter je charakteristický pre východnú a južnú časť kraja. Poľnohospodárska pôda pokrýva 333 tisíc ha kraja. Z toho sú tri pätiny tvorené ornou pôdou a tretina trvalými trávnymi porastmi. Výnimočnou oblasťou kraja je Tokaj, kde sa pestuje tokajské víno. Kraj sa nachádza v severnom miernom pásme s priemernými ročnými teplotami okolo 10°C.

### Suroviny
V kraji sú rudné, nerudné aj energetické suroviny. Príkladom rudných surovín sú železné a strieborné rudy v okrese Rožňava a Spišská Nová Ves. Ďalej sa v kraji nachádzajú významné ložiská magnezitu v okolí Košíc, kamennej soli v okrese Michalovce, ale aj mastenca a sadrovca v okresoch Rožňava a Spišská Nová Ves. Z energetických sa tu vyskytuje ropa a zemný plyn v okresoch Michalovce a Trebišov. V lokalite Ďurkov a v podhorí Vihorlatu sa nachádzajú najvýznamnejšie geotermálne pramene.

### Chránené územia
Na území kraja sa nachádzajú dva národné parky – Národný park Slovenský raj a Národný park Slovenský kras, 2 chránené krajinné oblasti – Latorica a Vihorlatský prales, 31 národných prírodných rezervácií, 43 prírodných rezervácií, 23 národných prírodných pamiatok, 25 prírodných pamiatok, 11 chránených areálov a 10 chránených vtáčích území. Medzi významné jaskyne patria: Dobšinská ľadová jaskyňa, Ochtinská aragonitová jaskyňa, jaskyňa Domica, Jasovská jaskyňa a Gombasecká jaskyňa. Výnimočný je taktiež Herliansky gejzír.

## Demografia
K 31. decembru 2021 v kraji žilo 782 216 obyvateľov. S 14,7 % podielom na celkovej slovenskej populácii bol Košický kraj druhým najväčším na Slovensku. Na km² pripadá v priemere 116 obyvateľov. Najhustejšie okresy boli všetky štyri okresy Košíc. Priemerný vek obyvateľov žijúcich v kraji bol v roku 2019 zhruba 39,8 rokov. Index starnutia obyvateľstva dosiahol hodnotu 89,2.

### Prírastok obyvateľstva od roku 2000 do 2019

## Cestná sieť
Na konci roka 2019 bola celková dĺžka cestnej siete 2 396 km. Z toho 22 km diaľnic, 15 km rýchlostných ciest, 367 km ciest I. triedy a 584 km ciest II. triedy. V kraji je evidovaných 391 130 motorových vozidiel. Medzi diaľnice a rýchlostné cesty, ktoré vedú krajom, patria: 30px|link=Diaľnica D1 (Slovensko), 30px|link=Rýchlostná cesta R2 (Slovensko) a 30px|link=Rýchlostná cesta R4 (Slovensko).
### Cesty I. triedy

### Európske cesty

## Železničná sieť
### Trate

## Vzdelávanie
V kraji sa do konca roka 2019 nachádzalo 455 materských škôl, 303 základných škôl, 34 gymnázií a 61 stredných odborných škôl. Štyri vysoké školy sú sústredené v Košiciach.

## Zdravotná starostlivosť
Zdravotnú starostlivosť v kraji v roku 2019 zabezpečovalo až 1 888 zdravotníckych zariadení. Medzi ne sa radí 17 nemocníc, 1 463 zariadení ambulatnej zdravotnej starostlivosti a 7 liečební. Kúpeľnú liečbu dýchacích ciesť poskytujú kúpele Štós.

* *Pozri aj: [[Zoznam nemocníc v Košiciach]].*

## Kultúra
Kultúrne predstavenia a výstavy ponúka 17 stálych divadelných scén, 30 múzeí a 3 galérie umenia. V kraji je k dispozícii 162 knižníc.

Medzi najvýznamnejšie kultúrno-historické pamiatky patria Dóm svätej Alžbety v Košiciach a historické jadro mesta, hrad Krásna Hôrka, kaštieľ Betliar, evanjelický kostol v Štítniku a rôzne ďalšie kostoly, ktoré sú súčasťou Gotickej cesty. V kraji sa nachádza aj Spišský hrad, Spišské Podhradie, Spišská kapitula a kostol Ducha Svätého v Žehre a drevené kostoly v Ruskej Bystrej – všetky pamiatky sú zaradené medzi pamiatky svetového dedičstva UNESCO.

V roku 2019 sa v 389 ubytovacích zariadeniach v kraji ubytovalo 456 tisíc návštevníkov. Najnavštevovanejšie boli okresy Košice I, Spišská Nová Ves a Michalovce. Krajskou organizáciou cestovného ruchu je Košice Región Turizmus.

## Obyvateľstvo v roku 2011
Podľa sčítania obyvateľov v roku 2011 bolo zloženie obyvateľstva v kraji takéto:

### Národnostné zloženie

### Náboženské zloženie

## Referencie

## Pozri aj
* Košický samosprávny kraj
* Košice Región Turizmus
* Zoznam kultúrnych pamiatok v Košickom kraji

## Iné projekty


Kategória:Kraje na Slovensku